text: Afslørede biltyv
  29 april 2010 kl. 06.31
  Et midaldrende ægtepar fra Esbjerg gjorde i aftes store øjne, da de pludselig kørte bag deres egen bil nummer to, som forleden blev stjålet fra dem, skriver jv.dk.
  Manden kontaktede politiet via mobilen, og her blev de bedt om at forfølge bilen, indtil en patruljevogn kunne tage over.
  Det blev til en mindre tur rundt i Esbjerg, men på Strandby Kirkevej dukkede politiet op, og så var køreturen slut for to unge tyveknægte. Ægteparret kunne igen få bil nummer to hjem i garagen.
  